  Алёна Григорьева Ижкарын потӥсь «Лада Вестаез» туэ сӥзьылысен Европаын улӥсьёс басьтыны быгатозы. 2-тӥ южтолэзе со сярысь ивортэ «Колеса.ру» портал. Куартолэзе-инвожое машина экологияя куронъёслы тупан сярысь сертификат басьтыны кулэ. Собере «Лада Веста» Европаысь авторыноке потоз. Али Ладалэн нимлыко дилерез Венриын гинэ ужа. Отын верамзыя, выль автомобильлы кулэяськон вань. Тодэ вайытом, «Лада Вестаез» Ижкарысь автозаводын 2015 арын 25-тӥ куарусёнэ поттыны кутскизы. 31-тӥ коньывуонэ Удмуртиысь кун кивалтэтлы 10 машина висъязы. Выль автомобилез Россиын 25-тӥ шуркынмонэ вузаны ӧдъязы. Тегъёс: Авто LadaVesta Удмуртия  